ЗАПИСНИК

Са XVII седнице Изборне комисије општине Сокобања одржане дана 24.11.2023. године у сали СО Сокобања са почетком у 19,00 часова.

Седници присуствују: председница Александра Марковић, заменик председника Никола Николић и чланови: Богданић Драган, Александар Мијајловић, Зоран Шујица, Анђелковић Срђан , Ђокић Саша, Никола Милић, заменици чланова Стефан Вукић, Миловановић Радомир, Марија Милановић, Тања Алковић.

Седници не присуствују заменици чланова сталног састава: Душан Милетић.

Седнци присуствују чланови проширеног састава и то: чланови Исидор Крстић, Крстивоје Милановић , Славица Миловановић и заменик чланова Бојан Васић.

Седници присуствује Бојана Ћирић, секретар и Милена Раденковић-Гаћеша, заменик секретара комисије, које воде записник

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Председник комисије обавестио је присутне да је најављена предаја изборне листе ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић.

У просторију велике сали СО Сокобања приступио је Масловарић Зоран са сарадницима који је донео изборну листу са документцијом и након упозорења председника Комисије сарадници су напустили седницу осим Масловарић Зорана као овлашћеног представника КОАЛИЦИЈЕ НОВА ДЕМОКРАТСКА СТРАНКА СРБИЈЕ - ПОКРЕТ ОБНОВЕ КРАЉЕВИНЕ СРБИЈЕ.

Након напред наведеног Комисија је наставила са радом.

1. Председник Комисије је од овлашћеног представника КОАЛИЦИЈЕ НОВА ДЕМОКРАТСКА СТРАНКА СРБИЈЕ - ПОКРЕТ ОБНОВЕ КРАЉЕВИНЕ СРБИЈЕ, Зоранa Масловарићa у 19:03 часова, преузео изборну листу и сву пратећу документацију. Изборна листа ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић у једном примерку је оверена печатом и штамбиљем Изборне комисије и заведена у скраћени деловодник. Констатовано је да је предата следећа документација:
2. Коалициони споразум о заједничком учешћу на изборима за одборнике Скупштине општине Сокобања расписаним за 17. децембар 2023. године у једном примерку у оригиналу УОП- II: 2665-2023 од 15.11.2023. године.
3. Овлашћење за закључење коалиционог споразума ПОКРЕТА ОБНОВЕ КРАЉЕВИНЕ СРБИЈЕ од 12.11.2023.године
4. Овлашћење Нове Демократске странке Србије од 12.11.2023.године
5. Овлашћење За Краљевину Србију од 12.11.2023.године
6. USB меморију на коме се, према речима подносиоца налазе Образац ЛИОСБ-1/23 и списак бирача Образац ЛИОСБ-4/23 у једном примерку
7. Образац Изборна листа кандидата за одборнике Скупштине општине Сокобања (Образац ЛИОСБ-1/23) у писменој форми
8. Писмене сагласности сваког кандидата за одборника да прихвата да буде кандидат за одборника, на Обрасцу ЛИОСБ-2/23 у 15 примерака;
9. Исправе о очитаној личној карти са микроконтролером (чипом), за сваког кандидата за одборника у 15 примерака,
10. 206 оверених изјава бирача да подржавају изборну листу, на Обрасцу ЛИОСБ-3/23, по речима овлашћеног подносиоца;
11. Списак бирача који су потписали поднете изјаве да подржавају изборну листу, на Обрасцу ЛИОСБ -4/23, у једном примерку у штаманом облику;

Након тога овлашћени представник је напустио седницу у 19:15 сати, а Комисија је наставила са радом.

Председник комисије предложила је, а комисија једногласно усвојила следећи

ДНЕВНИ РЕД

1. Разматрање примљене изборне листе ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић, подносиоца изборне листе КОАЛИЦИЈЕ НОВА ДЕМОКРАТСКА СТРАНКА СРБИЈЕ - ПОКРЕТ ОБНОВЕ КРАЉЕВИНЕ СРБИЈЕ.

2. Одлучивање по изборној листи ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић., подносиоца изборне листе КОАЛИЦИЈЕ НОВА ДЕМОКРАТСКА СТРАНКА СРБИЈЕ - ПОКРЕТ ОБНОВЕ КРАЉЕВИНЕ СРБИЈЕ.

Након напред наведеног комисија је приступила прегледу и провери достављеног изборног материјала.

Најпре је извршен увид у Коалициони споразум о заједничком учешћу на изборима за одборнике Скупштине општине Сокобања расписаним за 17. децембар 2023. године у једном примерку у оригиналу УОП- II: 2665-2023 од 15.11.2023. године, који садржи све елементе у складу са одредбом члана 65. став 2. тачка 5. Закона о избору народних посланика.

Увидом у Овлашћење за закључење коалиционог споразума ПОКРЕТА ОБНОВЕ КРАЉЕВИНЕ СРБИЈЕ од 12.11.2023.године,Овлашћење Нове Демократске странке Србије од 12.11.2023.године и Овлашћење За Краљевину Србију од 12.11.2023.године утврђено је да су формално исправна и да садржe сагласност за употребу личног имена у називу изборне листе.

Затим је извршена провера изборне листе и утврђено је да подносилац изборне листе КОАЛИЦИЈЕ НОВА ДЕМОКРАТСКА СТРАНКА СРБИЈЕ - ПОКРЕТ ОБНОВЕ КРАЉЕВИНЕ СРБИЈЕ, назив изборне листе ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић није наведен у складу са закљученим споразумом, да је достављена на прописаном образцу, да садржи 15 кандидата за одборника и потписана је од стране овлашћеног лица, али је провером утврђено да иста није сачињена у складу са одредбом 41. Закона о локалним изборима, односно да није испоштовано да на изборној листи мора бити најмање 40% припадника мање заступљеног пола, тако да међу сваких пет кандидата по редоследу на листи (првих пет места, других пет места и тако до краја) морају бити три припадника једног и два припадника другог пола, као и да у називу изборне листе постоје словне грешке.

У току седнице Зоран Масловарић је у 19: 40 часова поново приступио седници Комисије и предао Изборној Комисије општине Сокобања захтев за повлачење изборне листе ДР МИЛОШ ЈОВАНОВИЋ – НАДА ЗА СОКОБАЊУ – Српска коалиција НАДА - Национално демократска алтернатива – Нова Демократска странка Србије (Нови ДСС) - Покрет обнове Краљевине Србије (ПОКС) – Војислав Михаиловић који је заведен под бројем 013-2-54/23 у 15:13 часова и у истом је наведено да као овлашћено лице КОАЛИЦИЈЕ НОВА ДЕМОКРАТСКА СТРАНКА СРБИЈЕ - ПОКРЕТ ОБНОВЕ КРАЉЕВИНЕ СРБИЈЕ повлачи изборну листу са целокупном пратећом документацијом која је заведена под бројем 013-2-45/2023 дана 24.11.2023.године у 19:03 часова.

Како Изборна комисија општине Сокобања још увек није одлучила о поднетој изборној листи именованом је враћена целокупна предата документација, што је и овлашћено лице Зоран Масловарић потврдио својим потписом.

Имајући у виду напред наведено дневни ред није могао да буде исцрпљен у целости, па је Изборна комисија завршила са радом у 19:45 часова.

Завршено у 19:45 часова

ЗАПИСНИК ВОДИЛА ПРЕДСЕДНИК

Милена Раденковић-Гаћеша с.р. Александра Марковић с.р.